Baner Lesotho

[dde|bawd|250px|Baner gyfredol Lesotho [Delwedd:FIAV 111000.svg|20px Cymesuredd 2:3]]
[bawd|250px|[Delwedd:FIAV historical.svg|20pxBaner Lesotho, 1987–2006]]
[dde|bawd|250px|[Delwedd:FIAV historical.svg|20pxBaner Lesotho 1966–1987]]

Ers annibyniaeth yn 1966 mae Lesotho wedi newid ei baner genedlaethol sawl gwaith. Mabwysiadwyd **baner gyfredol Lesotho** ar 4 Hydref 2006 ar bedwar deg mlwyddiant annibyniaeth y wlad. Adnabwyd y wlad fel Basutoland yn ystod y cyfnod drefedigaethol. Er gwaethaf y ffaith fod y wlad wedi ei hamgylchynu gan Dde Affrica bu'n drefedigaeth arwahân a daeth yn wladwriaeth annibynnol yn 1966.

## Dyluniad
Mae'r faner gyfredol yn faner trilliw llorweddol, glas, gwyn a gwyrdd gyda "mokorotlo" ddu (het draddodiadol y Basotho, pobl y wlad) yn y canol. Bwriad y cynllun yw adlewyrchu cenedl sy'n heddychlon yn fewnol a chyda'i chymydog De Affrica, gan ddisodli'r hen ddyluniad baner a oedd yn cynnwys arwyddlun milwrol o darian, gwaywffon a chobiwr.

Symbolaeth y lliwiau yw:

## Cyn-faneri Lesotho
bawd|dde|Het draddodiadol *mokorotlo*
Cyflwynwyd baner gyntaf Lesotho ar 4 Hydref 1966, diwrnod annibyniaeth Lesotho o'r Deyrnas Unedig. Roedd yn cynnwys het draddodiadol *mokorotlo* gwyn amlwg ar faes glas. Roedd y glas yn symbol o'r awyr a glaw; y gwyn am heddwch; y gwyrdd ar gyfer tir, a'r coch am ffydd.

Dau ddeg un mlynedd yn hwyrach, mabwysiadwyd baner newydd, ar 20 Ionawr 1987. Cynlluniwyd y faner gan y Rhingyll Retšelisitsoe Matete, yn dilyn *coup* milwrol a dynnodd grym oddi ar Plaid Genedlaethol Basotho wedi iddynt fod am 20 mlynedd mewn grym. Disodlodd darlun yr het gan darian Basotho draddodiadol ysgafn mewn lliw brown ynghyd ag *assegai* (picell neu waywffon drywanu draddodiadol) a'r *knobkierrie* (pastwn filrwrol). Newidiodd y cynllun lliw a'r patrwm hefyd, gyda maes gwyn trionglog yn sefyll dros heddwch ac yn lletraws ar waelod y faner stribed glas ar gyfer glaw a thriongl gwyrdd ar gyfer ffyniant.

## Baner Gyfredol ers 2006
Yn 2006, dewiswyd baner newydd o bedwar cynllun arfaethedig; roedd yr holl ddyluniadau hyn yn cynnwys het Basotho brown yn hytrach na'r tarian. Yn dilyn hynny newidiwyd hwn i het Basotho ddu er mwyn cynrychioli Lesotho fel cenedl ddu. Cymeradwywyd y mesur i newid y faner gan y Cynulliad Cenedlaethol ar 18 Medi 2006, gyda 84 o aelodau seneddol yn pleidleisio o'i blaid, 18 yn ei erbyn, a dau yn ymatal. Cafodd ei gymeradwyo wedyn gan y Senedd hefyd.

## Oriel
### Baneri Hanesyddol Lesotho

File:Unofficial Basutoland Ensign.svg|20px Baner drefedigaethol answyddogol Basutoland c. 1884
File:Unofficial Basutoland Ensign.svg|20px Baner Drefedigaethol answyddogol Basutoland (hen enw Lesotho) rhwng 1951 - 1966
File:Flag of Lesotho (1966–1987).svg|20px Baner genedlaethol rhwng 1966 - 1987
File:Flag of Lesotho (1987-2006).svg|20px Baner genedlaethol rhwng 1987 - 2006

### Ystondardau Brenhinol

File:Royal Standard of Lesotho (1966–1987).svg|Ystondord Frenhinol Lesotho rhwng 1966 - 1987
File:Royal Standard of Lesotho (1987–2006).svg|Ystondord Frenhinol Lesotho rhwng 1987 -2006
File:Royal Standard of Lesotho.svg|Ystondard Frenhinol Lesotho ers 4 Hydref 2006

## Cyfeiriadau
## Dolenni allanol 
* Lesotho gan *Flags of the World*.

Categori:Lesotho
Lesotho